《三元塔》
明代·梁应龙

一柱峻峥俯八荒，巨灵伸臂拂扶桑。晓帆傍鹭回风丽，暮寺寻僧借月光。

铃动相轮疑有语，笔题阊阖自成章。何年赐出金莲烛，独惹瑶台蕊榜香。

作者简介：梁应龙，号霖海。饶平人，世居海阳（今潮州）。明思宗崇祯元年（一六二八）进士。授太平府推官，再补四川保宁府推官，预筑梁山、土地二关以扼农民军入川。蜀帅侯良柱冒功滥杀，众大哗，应龙奉御史符戢平其乱。李自成破安龙、潼川等二十馀城，保宁震动，应龙已被内召，犹日与士大夫调度，战守五阅月，围始解。由兵部调户部员外郎，升福建福宁道台。明亡，弃官归里，时抱故国之悲，隐居林下三十馀年。享年八十一。清康熙《潮州府志》卷九上、清康熙《饶平县志》卷八有传。